# Zápisnica

**zo zasadnutia Obecného zastupiteľstva obce Veľký Grob zo dňa 23.11.2017**

Prítomní:

starosta obce \_ Viliam Rigo

poslanci \_ Zimermanová Vlasta, Popovičová Jana ,Ing. Fiala Vladimír, Uher Jaroslav, Šenkárik Jozef, Fero Miroslav ,Brinza Roman,

hlavný kontrolór \_ Mézeš Ľudovít\_ospravedlnený

zúčastnení hostia (viď prezenčná listina)

Účasťou 7 poslancov bolo zastupiteľstvo uznášania schopné.

**Program rokovania :**

1. Otvorenie zasadnutia
2. Návrh a schválenie zapisovateľa
3. Kontrola plnenia uznesení z predchádzajúcich zasadnutí OZ
4. Žiadosti a došlé spisy
5. Návrh rozpočtu na roky 2018 - 2020
6. Informácie o vykonaných činnostiach v obci od posledného zasadnutia dňa 19.10.2017
7. Interpelácie a dopyty poslancov obecného zastupiteľstva
8. Diskusia

9. Návrh uznesenia

10. Záver zasadnutia

**Priebeh zasadnutia:**

**1. Otvorenie zasadnutia**

Na úvod zasadnutia starosta obce Viliam Rigo privítal všetkých prítomných.

**2. Návrh a schválenie zapisovateľa**

Starosta obce navrhol za zapisovateľa : Popovičová Jana

Návrh bol prítomnými poslancami obecného zastupiteľstva schválený.

**3. Kontrola plnenia uznesení z predchádzajúcich zasadnutí OZ**

Obecné zastupiteľstvo vo Veľkom Grobe berie na vedomie kontrolu plnenia uznesení z predchádzajúceho obdobia.

**4. Došlé spisy**

4.1. Došlý spis 518/2017

Žiadateľ: Miestna organizácia Veľký Grob Jednoty dôchodcov na Slovensku

Vec: Žiadosť o poskytnutie finančného príspevku na činnosť Miestnej organizácie Veľký Grob Jednoty dôchodcov na Slovensku, spolu so speváckym súborom Grobanka na rok 2018. Výška požadovaného príspevku uvedená nebola.

**Uznesenie č. 34/2017**

Obecné zastupiteľstvo vo Veľkom Grobe schvaľuje finančný príspevok na činnosť Miestnej organizácie Veľký Grob Jednoty dôchodcov na Slovensku, spolu so speváckym súborom Grobanka na rok 2018 vo výške 500 EUR.

Hlasovanie :

ZA : 7

#### PROTI : 0

ZDRŽAL SA : 0

4.2. Došlý spis 542/2017

Žiadateľ : Výbor Slovenského ČK vo veľkom Grobe

Vec: Žiadosť o finančný príspevok na svoju činnosť vo výške 500 EUR.

**Uznesenie č. 35/2017**

Obecné zastupiteľstvo vo Veľkom Grobe schvaľuje finančný príspevok na činnosť Slovenského ČK vo veľkom Grobe vo výške 500 EUR.

Hlasovanie :

ZA : 7

#### PROTI : 0

ZDRŽAL SA : 0

4.3. Došlý spis 539/2017

Žiadateľ : Dobrovoľný hasičský zbor vo veľkom Grobe

Vec: Žiadosť o finančný príspevok vo výške 4 000 EUR.

**Uznesenie č. 36/2017**

Obecné zastupiteľstvo vo Veľkom Grobe schvaľuje finančný príspevok na činnosť Dobrovoľného hasičského zboru vo Veľkom Grobe vo výške 4.000 EUR.

Hlasovanie :

ZA : 7

#### PROTI : 0

ZDRŽAL SA : 0

4.4. Došlý spis 546/2017

Žiadateľ: Športový klub Veľký Grob

Vec: Žiadosť o finančnú dotáciu na prevádzku a rozvoj športového klubu vo výške 5.000 EUR

**Uznesenie č. 37/2017**

Obecné zastupiteľstvo vo Veľkom Grobe schvaľuje finančný príspevok na činnosť Športový klub Veľký Grob vo výške 5.000 EUR

Hlasovanie :

ZA : 4

PROTI : 1

ZDRŽAL SA : 2

4.5. Došlý spis 547/2017

Žiadateľ: Peter Šelinga

Vec: Žiadosť o finančnú podporu na svoju športovú činnosť vo výške 1000 EUR

**Uznesenie č. 38/2017**

Obecné zastupiteľstvo vo Veľkom Grobe schvaľuje finančný príspevok p.Petrovi Šelingovi vo výške 1000 EUR.

ZA : 6

PROTI : 1

ZDRŽAL SA : 0

4.6. Došlý spis 541/2017

Žiadateľ: Poľovnícka spoločnosť Veľký Grob

Vec: Žiadosť o poskytnutie finančného príspevku na svoju činnosť vo výške 1.500 EUR.

**Uznesenie č. 39/2017**

Obecné zastupiteľstvo vo Veľkom Grobe schvaľuje finančný príspevok pre Poľovnícku spoločnosť Veľký Grob vo výške 1000 EUR.

Hlasovanie :

ZA : 5

#### PROTI : 0

ZDRŽAL SA : 2

4.7. Došlý spis 523/2017

Žiadateľ: Evanjelický farský úrad vo Veľkom Grobe, zast. Mgr. Kollár, farár.

Vec: Žiadosť o poskytnutie finančného príspevku na činnosť na rok 2018 vo výške 800 EUR. Konkrétne na detský letný tábor, stretnutie členov zboru spojené s prednáškou, zájazd pre členov zboru, víkendové misijné pobyty členov v Častej.

**Uznesenie č. 40/2017**

Obecné zastupiteľstvo vo Veľkom Grobe schvaľuje finančný príspevok Evanjelickému farskému úradu vo Veľkom Grobe vo výške 1000 EUR.

Hlasovanie :

ZA : 7

#### PROTI : 0

ZDRŽAL SA : 0

4.7. Došlý spis 528/2017

Žiadateľ: riaditeľka ZŠ a MŠ vo Veľkom Grobe, zast Mgr. Brinzová

Vec: Žiadosť o prehodnotenie príspevku zákonného zástupcu za umiestnenie dieťaťa v MŠ na 15 EUR a v školskom klube na 10 EUR mesačne. Žiadosť odôvodňuje zvýšením nákladov na didaktické pomôcky, hry , ktoré pomáhajú pri výchovno-vzdelávacom procese.

**Uznesenie č. 41/2017**

Obecné zastupiteľstvo vo Veľkom Grobe súhlasí so žiadosťou so zvýšením mesačných príspevkov v zmysle predloženej žiadosti, príspevok zákonného zástupcu za umiestnenie dieťaťa v MŠ na 15 EUR mesačne, a v školskom klube na 10 EUR mesačne. Poplatok zákonného zástupcu za umiestnenie dieťaťa v MŠ, ktoré nemá trvalý pobyt v obci Veľký Grob, sa stanovuje poplatok vo výške 30 EUR na mesiac.

Hlasovanie :

ZA : 7

#### PROTI : 0

ZDRŽAL SA : 0

**5. Návrh rozpočtu na roky 2018 - 2020**

**Uznesenie č. 42/2017**

Obecné zastupiteľstvo vo Veľkom Grobe prerokovalo návrh Rozpočtu na rok 2018 s pripomienkami, ktoré budú zaradené do najbližšieho zasadania Obecného zastupiteľstva na ďalšie prerokovanie.

Hlasovanie :

ZA : 7

#### PROTI : 0

ZDRŽAL SA : 0

**6. Informácie o vykonaných činnostiach v obci od posledného zasadnutia dňa 19.10.2017**

Starosta obce uviedol, že okrem výkonu bežnej činnosti súvisiacej s riadením obce, sa všetci pracovníci sústredili hlavne na prípravu spoločenskej akcie Partnerské objatie.

**7. Interpelácie a dopyty poslancov obecného zastupiteľstva**

**7.1.**

Náklady za odvoz a likvidáciu odpadu pre spoločnosť AVE sa zvýšili, čo znamená, že poplatky od občanov už nepokrývajú tieto náklady v plnej miere. Poslancov o tejto skutočnosti oboznámila p. Rajčeková, pracovníčka OÚ, zodpovedná za ekonomickú správu. Poslanci zobrali túto informáciu na vedomie s tým, že tejto problematike sa budú venovať na najbližšom zasadnutí zastupiteľstva.

**7.2.**

Na dlhodobo poškodený obrubník na autobusovej zastávke v centre obce upozornila poslankyňa p. Zimermanová. Na podnet reagovala pani Rajčeková, prac. OÚ. Uviedla, že na odstránení tohto nedostatku sa už pracuje.

**7.3.**

Na nevyhovujúci stav prechodu pre peších v časti k a od mostíka cez potok , smer časť „raj“ až po cestu upozornila poslankyňa p. Popovičová. Odporúča vybudovať riadny chodník. Starosta obce sa vyjadril, že sa bude tejto informácii venovať. Po zistení možností riešenia tohto návrhu, bude návrh predložený k následnému prerokovaniu na budúcom zasadaní zastupiteľstva.

**7.4.**

Poslankyňa p. Popovičová predniesla návrh na vybudovanie chodníka pre peších , smer od škôlky popri ceste. Starosta obce sa vyjadril, že sa bude tomuto návrhu venovať. Po zistení možností riešenia tohto návrhu, bude návrh predložený k následnému prerokovaniu na budúcom zasadaní zastupiteľstva.

**7.5.**

Poslanec p. Fero navrhol, aby došlo k zmene v organizácii dopravy. Navrhol aby cesta okolo škôlky bola stanovená ako jednosmerná. Starosta obce sa vyjadril, že sa bude tomuto návrhu venovať. Po zistení možností riešenia tohto návrhu, bude návrh predložený k následnému prerokovaniu na budúcom zasadaní zastupiteľstva.

**7.6.**

Poslankyňa p. Popovičová navrhla aby sa pred škôlkou vybudovalo riadne parkovisko, napr pre 5 vozidiel. Starosta obce sa vyjadril, že sa bude tomuto návrhu venovať. Po zistení možností riešenia tohto návrhu, bude návrh predložený k následnému prerokovaniu na budúcom zasadaní zastupiteľstva.

**7.7.**

Poslankyňa p. Popovičová upozornila na nevyhovujúce chodníky v miestnom cintoríne (pokrivené a vytŕčajúce betónové kocky). Starosta obce sa vyjadril, že sa bude tejto informácii venovať. Po zistení možností riešenia tohto návrhu, bude návrh predložený k následnému prerokovaniu na budúcom zasadaní zastupiteľstva.

**7.8.**

Poslanci ocenili činnosť dobrovoľníckej skupine „Noční havrani“. Odporučili aby sa rozhodli pre oficiálne zaregistrovanie, nakoľko zo strany poslancov je ochota túto dobrovoľnícku činnosť podporovať aj finančne.

**7.9.**

Poslanci ocenili prístup tých občanov, ktorí si všímajú a monitorujú čierne skládky komunálneho odpadu v obci ako aj jeho okolia.

**7.10.**

Poslankyňa p. Popovičová navrhla zakúpiť a legalizovať monitorovacie zariadenie – DRON, ktorý by mohol celoplošne monitorovať oblasť obce a jeho okolia, okrem iného aj za účelom odhaľovania nelegálnych skládok. Návrh nebol predmetom ďalšieho jednania.

**8. Diskusia**

Diskusné príspevky boli podané v rámci predložených príspevkov v  bode programu 7. Interpelácie a dopyty poslancov obecného zastupiteľstva

**9. Návrh uznesenia**

**Uznesenie č. 43/2017**

Obecné zastupiteľstvo vo Veľkom Grobe súhlasí so znením uznesení, schválených na zasadaní zastupiteľstva dňa 19.10.2017.

**10. Záver zasadnutia**

Starosta obce poďakoval všetkým prítomným za účasť.

Vo Veľkom Grobe dňa 23.11.2017

Zapísala :Popovičová Jana

Viliam Rigo .................................................................

starosta obce